Ahmet Selaci

Ahmet Selaci (1894 – 19 shkurt 1947) ishte një atdhetar dhe luftëtar shqiptar nga fshati Selac i Shalës së Bajgorës. Gjatë Luftës së Dytë Botërore, ai shërbeu si kryetar i komunës së Bares nga viti 1941 deri në vitin 1944, duke udhëhequr luftimet në rajone si Kollashini, Shala e Bajgorës, Pazari i Ri, Rozhaja, Tutini dhe Bihori. 

 Biografia 
Në tetor të vitit 1944, Ahmet Selaci mori pjesë në Kuvendin e mbajtur në fshatin Kovaçicë të Shalës, ku u vendos formimi i çetave dhe njësive vullnetare për të organizuar rezistencën kundër ripushtimit jugosllav. Ai përkrahu vendimet e Komitetit Qendror të Lidhjes së Dytë të Prizrenit të mbajtur në shtator 1943. 

Në Kongresin e IV-të të Komitetit të Lëvizjes Nacional Demokratike Shqiptare (LNDSH), të mbajtur në Kosmaç më 11 gusht 1946, Ahmet Selaci u emërua komandant i Divizionit të Ibrit dhe udhëheqës kryesor i rezistencës në Batahirë, te bunkeri Kozmatika. Ai ra dëshmor më 12 shkurt 1947 gjatë një beteje në këtë zonë. 

Jeta dhe veprimtaria e Ahmet Selacit janë përjetësuar në këngë popullore dhe rrëfime historike, duke e kujtuar atë si një figurë të rëndësishme në luftën për lirinë dhe pavarësinë e shqiptarëve.
 Shih edhe 
 Shala e Bajgorës
 Lufta e Cerajës dhe Sllatinës

 Referime 

Kategoria:Lindje 1894
kategoria:Njerëz nga Shala e Bajgorës
Kategoria:Vdekje 1947